Държавен вестник, бр. 20, 2003 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  20
Спогодбата е валидна за период от 5 години
и ще продължи да се прилага за последващ пе-
риод или периоди, освен ако едната страна не
уведоми писмено другата договаряща страна 6
месеца преди изтичането на първоначалния или
всеки последващ период за намерението си да
прекрати действието на спогодбата.
Член 13
Тази спогодба ще замени Търговската спо-
годба между правителството на Народна репуб-
лика България и правителството на Държавата
Кувейт, подписана на 4 май 1978 г. в Кувейт.
Член 14
Разпоредбите на спогодбата ще продължат
да се прилагат за договори, сключени по време
на нейната валидност, но неизпълнени свое-
временно до датата на нейното изтичане.
Изготвена и подписана в Кувейт на 3 юни
2002 г., което съответства на 22 Раби Ауал 1423,
в три оригинални екземпляра на български,
арабски и английски език, като трите текста
имат еднаква сила. В случай на различия в тъл-
куването меродавен ще бъде английският текст.
За правителството на
За правителството на
Република България:
Държавата Кувейт:
Мехмед Дикме,
Салах Абдул-Реда
министър
Кхоршид,
на земеделието
министър на търговията
и горите
и промишлеността
12823
МИНИСТЕРСТВО
НА ТРАНСПОРТА И СЪОБЩЕНИЯТА
СПОРАЗУМЕНИЕ
между Министерството на транспорта и съ-
общенията на Република България и Минис-
терството на транспорта, пощите и телекому-
никациите на Словашката република за съ-
трудничество в областта на пощите и далеко-
съобщенията
(Утвърдено с Решение № 819 от 9 декември 2002 г.
на Министерския съвет. В сила от 8 март 2003 г.)
Министерството на транспорта и съобщени-
ята на Република България и Министерството
на транспорта, пощите и телекомуникациите
на Словашката република, наричани оттук на-
татък “договарящи страни”,
ръководени от желанието да насърчават
бъдещото сътрудничество в областта на пощи-
те и далекосъобщенията на основата на пре-
имуществени и равностойни условия и в духа на
приятелските отношения между двете страни,
като отчитат, че съобщенията представля-
ват важно средство за насърчаването на тези
отношения,
се договарят за следното:
Член 1
Пощенските и далекосъобщителните връз-
ки между Република България и Словашката
република се осъществяват в съответствие с
разпоредбите на техните национални законо-
дателства, препоръките и действащите актове
на Всемирния пощенски съюз (ВПС), Между-
народния съюз по далекосъобщения (МСД),
Европейската конференция на пощенските и
далекосъобщителните администрации (CEПT)
и това споразумение.
Член 2
Договарящите страни вземат всички необ-
ходими мерки в рамките на своите компетен-
ции за непрекъснатото развитие и усъвършен-
стване на качеството на пощенските и далеко-
съобщителните връзки между двете страни, и
за осигуряването на тяхната надеждност.
Член 3
Договарящите страни насърчават транзита
през своята територия на пощенски и далеко-
съобщителни услуги и на радио- и телевизион-
ни програми, предназначени за трети страни
или които произхождат от трети страни, при
най-благоприятни за двете договарящи стра-
ни условия.
Член 4
4.1. Договарящите страни осъществяват сът-
рудничеството чрез:
обмен на информация и документация, осо-
бено по отношение на подготовката им за при-
съединяване към Европейския съюз;
двустранни консултации;
посещения на експерти и смесени работни
групи, съответно в областта на далекосъобще-
нията и пощенските услуги;
други подходящи форми на сътрудничество.
4.2. Договарящите страни могат да предпри-
емат по-тясно сътрудничество по конкретни
въпроси по споразумението. За тази цел при
необходимост и взаимно съгласие могат да бъ-
дат сключвани договори между съответните
пощенски и далекосъобщителни организации от
двете страни, които да съдържат, освен другото,
цели и планове за действие, срокове, съответни-
те отдели и лица, които отговарят за осъществя-
ването и успешното изпълнение на договорите.
Член 5
Когато това е практически възможно и не
противоречи на националните интереси на всяка
от договарящите страни, договарящите страни се
споразумяват да си сътрудничат при подготовка-
та на становища и взаимна подкрепа, свързани с
участието в конференции и форуми на специали-
зираните международни организации в областта
на пощенските услуги и далекосъобщенията.
Член 6
Договарящите страни подкрепят прякото
сътрудничество по такива въпроси като:
дейностите, свързани с подготовката за член-
ство в Европейския съюз;
установяването на реални пазарни принци-
пи в секторите на далекосъобщенията и пощен-
ските услуги, включително и либерализацията
на далекосъобщителните и пощенските услуги;